Mode de diagnòstic

Contingut

# Reinicia en mode de diagnòstic

En mode de diagnòstic, el LibreOffice s'inicia temporalment amb un perfil d'usuari nou i es desactiva l'acceleració de maquinari. Ajuda a restaurar LibreOffice a un estat operatiu.

Per a accedir a aquesta ordre...

#### Des de la barra de menús:

Trieu Ajuda ▸ Reinicia en mode de diagnòstic.

#### Des d'una consola

Inicieu el LibreOffice des de la línia d'ordres amb l'opció --safe-mode

Inicieu el LibreOffice des de l'entrada LibreOffice (mode de diagnòstic) del menú Inicia

## Què es pot fer amb el mode de diagnòstic?

Un cop en mode de diagnòstic, es mostrarà un diàleg amb tres opcions de restauració del perfil d'usuari

### Continua en mode de diagnòstic

Aquesta opció us permetrà treballar amb el LibreOffice com de costum, però fent servir un perfil d'usuari temporal. Això també significa que tots els canvis de configuració realitzats en el perfil d'usuari temporal es perdran després de reiniciar.

### Reinicia normalment

Triar Reinicia normalment descartarà tots els canvis, sortirà del mode de diagnòstic i tornarà a iniciar el LibreOffice en mode normal. Utilitzeu aquesta opció si heu arribat aquí per accident.

### Aplica els canvis i reinicia

El diàleg ofereix diverses modificacions per al perfil d'usuari que podeu efectuar per a ajudar a restaurar l'estat operatiu del LibreOffice. La radicalitat de cadascuna de les opcions augmenta gradualment; és recomanable provar-les succesivament, una rere l'altra. En triar aquesta ordre s'aplicaran els canvis que seleccioneu

### Recupera des de la còpia de seguretat

El LibreOffice manté còpies de seguretat de les configuracions anteriors i de les extensions activades. Utilitzeu aquesta opció per a tornar a l'estat anterior si és probable que els vostres problemes siguin causats per canvis recents en la configuració o en les extensions.

### Configura

Podeu desactivar totes les extensions instal·lades per l'usuari. També podeu desactivar l'acceleració de maquinari. Activeu aquesta opció si experimenteu penjades en l'arrencada o errors visuals, ja que sovint estan relacionats amb l'acceleració de maquinari.

### Extensions

Sometimes LibreOffice cannot be started due to extensions blocking or crashing. This option allows you to disable all extensions installed by the user as well as shared and bundled extensions. Uninstalling shared and bundled extensions should be used with caution. It will only work if you have the necessary system access rights.

### Reinicia als paràmetres de fàbrica

Si res més no funciona, podeu restablir el vostre perfil d'usuari als valors de fàbrica. La primera opció, Reinicialitza els paràmetres i personalitzacions de l'usuari restableix tots els canvis de configuració i de la interfície, però conserva elements com ara el vostre diccionari personal i les plantilles. La segona opció reinicialitzarà tot el vostre perfil a l'estat en què es trobava quan vau instal·lar el LibreOffice per primera vegada.

Si no heu pogut resoldre el vostre problema utilitzant el mode de diagnòstic, feu clic a l'expansor Avançat. Ací trobareu instruccions sobre com obtenir més ajuda.

Si voleu informar d'un problema amb el vostre perfil d'usuari, fent clic a Arxiva el perfil d'usuari podeu generar un fitxer ZIP que es pot pujar al sistema de seguiment d'errors perquè l'equip de desenvolupament el pugui investigar.

Tingueu en compte que el perfil penjat pot contenir informació confidencial, com ara el vostre diccionari personalitzat, els paràmetres i les extensions instal·lades.

Ens cal la vostra ajuda!